تورکیه آوروپا بیرلیگی کمیسیونو طرفیندن حاضرلانان تورکیه راپورونون اوبیئکتیو و برابر اولمادیغینی بیلدیردی.
خاریجی ایشلر ناظیرلیگی‌نین بونونلا باغلی آچیقلاماسیندا بیلدیریلیب: "تأسف کی، آوروپا کمیسیونو قارشی-قارشییا اولدوغوموز بو دؤورون چتین‌لیک‌لرینی باشا دوشمه‌دیگینی بو راپوردا دا اورتایا قویموش‌دور. دفعه‌لرله بوتون سندلرله ایضاح ائتمییمیزه باخمایا‌راق کمیسیون اوبیئکتیو و برابر قرار قبول ائتمه‌دی. تورکیه باشدا پ.کا.کا، داعش و فتو اولماقلا عینی آندا موختلیف ترور تشکیلات‌لاری ایله موباریزه آپاریر. راپوردا دؤولتیمیزه، مجلیسیمیزه و میللتیمیزه خاین شکیلده هوجوم ائدن فتو تهدیدینه توخونولماییب. بو، اؤلکه‌میز اوچون اؤنملی بیر اسکیک‌لیک‌دیر. همچنین خصوصیله خاین هوجوم‌دان سونرا تورکیه‌نین بو تهدیدلر قارشی‌سیندا سرعت‌لی و برابر سویه‌ده تدبیرلر گؤرمک اوچون قانونی حاق‌لارینی یئنیلمه‌سینه باخمایا‌راق سندین بیر چوخ یئرینده معلوم دایره‌لردن الده ائدیلن اساس‌سیز ادعا‌لار و اتهام‌لار دا یئر توتوب. بو ادعا‌لارین قبول ائدیلمه‌سی غیری-مومکون‌دور.
آچیقلامادا تورکیه‌نین ترور تشکیلات‌لارینا قارشی گؤردوگو تدبیرلرین آوروپا اؤلکه‌لری‌نین ده خئیرینه اولدوغو وورغولانیب.
ناظیرلیگین آچیقلاماسیندا اژه دنیزینده سون زاماندا آرتان گرگین‌لیک و بو موضوع دا آوروپا بیرلیگی‌نین موضعینه ده توخونولا‌راق بیلدیریلیب کی، بیرلیگین "بیرلیک همری‌لیگی" آرخاسیندا اگمن لیک موضوع لارین‌داکی موباحیثه لرده اؤزونو صلاحیت‌لی حاکم یاخود محکمه کیمی گؤره‌رک قرار وئرمه‌یه جهد گؤسترمه‌سی جدی سهودیر و قبول ائدیله بیلمز آددیم‌دیر.
آچیقلامادا راپوردا آوروپا بیرلیگی‌نین قیبریس مسئله‌سیله علاقه‌لی موضعینه ده توخونولوب: آوروپا بیرلیگی بو موضوع داکی معلوم اولان سهو موضعینی داوام ائتدیریر.
آچیقلامادا آیریجا "زیتون دالی" عملیاتی ایله علاقه‌لی آوروپا بیرلیگی-نین ایفاده‌لرینه ایشاره ائدیله‌رک بیلدیریلیب کی، بو، تورکیه‌یه قارشی ترور تهدیدینه سون قویماق مقصدیله قانونی مدافعه اساسیندا حیاتا کئچیریلن ترورلا موباریزه عملیاتی‌دیر. "زیتون دالی" عملیاتی ترورلا موباریزه‌نین سیویل لره ضرر وئرمه‌دن نئجه حیاتا کئچیریله بیله جگی ساحه‌سینده نومونه تشکیل ائتمیش‌دیر. ترورلا موباریزه‌نین اوغورلو اولماسی اوچون آوروپا بیرلیگی داخیل بوتون اولوسلار آراسی ایجتیمایتین توتارلی موضع اورتایا قویماسی و ترور تشکیلات‌لاری آراسیندا فرق قویولماسیندان ایمتینا ائتمه‌سی واجیب‌دیر.
آچیقلامادا همچی‌نین راپورون تورکیه‌نین حقیقت‌لرینی باشا دوشمک‌دن و بو چرچیوه‌ده مقصدینه خیدمت ائتمک‌دن اوزاق اولدوغو وورغولانیب.
